એવાં સન્મિત્ર સૌને મળો સુખદુઃખમાં  સાથે રહે  નિજ હર્ષશોક  શમાવતા અપમાન કરીએ તોય પણ મનમાં ન લેશે લાવતા હિત હોય  તે  હૈયે  ધરી  પ્રીતે  કરે  પળવારમાં એવાં,  સકળ જનને મળો  સન્મિત્ર આ સંસારમાં  કારણ વિના  સંબંધ  બાંધી  પ્રેમ  પૂર્ણ  વધારતા આ લોક ને  પરલોકની  સુખરૂપ  વાત વિચારતા ઉપદેશ આપે  સદ્ગુણનો  નિત્ય શુભ આકારમાં એવાં,  સકળ જનને મળો  સન્મિત્ર આ સંસારમાં  પ્રિય પિંડના જે પાપ તે  નરમાશમાં જ નિવારતા મન જાય  જો  મર્યાદ લોપી  વિનયથી  તે વારતા કોટિ  કરે  ઉપકાર પણ  ભારે  ન  ભારે ભારમાં એવાં,  સકળ જનને મળો  સન્મિત્ર આ સંસારમાં  જે  દુર્ગુણો  કે દ્વેષ  દિનરાત મિત્રમાં  દેખાય છે તેને  તજાવી  યુક્તિથી  ગુણમાં ગણાવી  ગાય છે ભ્રમ, ભેદ, આળસ, ઊંઘને  ખોદી કઢાવે  ખારમાં એવાં,  સકળ જનને મળો  સન્મિત્ર આ સંસારમાં  વિદ્યા વિનયથી યુક્ત સદ્ગુણમાં સદા જે લીન છે પૂરા  પરાક્રમવાન   પણ   પ્રેમમાં   આધીન   છે ભાવે  ભણાવે   ભેદ  જે  ઘાટે  કરી   ઘરબારમાં એવાં,  સકળ જનને મળો  સન્મિત્ર આ સંસારમાં  તનમન તણાં  જે તાપને ટાળે  વળી  ક્ષણ એકમાં હારી  ગયા  જો  હોંશ  તો  ટોંકી  રખાવે  ટેકમાં પાસે  રહે  પોતે,  વળી વશમાં બધા  વ્યવહારમાં એવાં,  સકળ જનને મળો  સન્મિત્ર આ સંસારમાં  સાચાં  સહોદરરૂપ  શુભ  નારીસમાન  થઈ  રહે કડવાં  કથોરાં   વેણને  સાકર  સમાન  કરી  રહે પ્રિય હોય તે  પ્રેમે  કરી  પલળી રહે  જે પ્યારમાં એવાં,  સકળ જનને મળો  સન્મિત્ર આ સંસારમાં  જેને   નિહાળી  નયનમાંથી   હર્ષનાં  અશ્રુ  ખરે જેને મળીને  હૃદય શાંત  થઈ  સદા સુખમાં  ઠરે અધિકાર  રૂડાં  મેળવે   સરકાર   કે  દરબારમાં એવાં,  સકળ જનને મળો  સન્મિત્ર આ સંસારમાં  શ્રીકૃષ્ણ  અર્જુનને  અને  હનુમાન   સીતાકાન્તને વસુદેવના સુત  સાંપડ્યાં કેશવ   સુદામા શાન્તને ઉપકાર કરવામાં  રહે  પાછળ   નહિ  પરમાર્થમાં એવાં,  સકળ જનને મળો  સન્મિત્ર આ સંસારમાં -કેશવલાલ હરિરામ ભટ્ટ